Diari Oficial de la Generalitat Valenciana


Sumari del DOGV 8514, del 26-03-2019 (2019/2957)

ACORD de 15 de març de 2019, del Consell, pel qual s'autoritza determinada transferència de crèdit del capítol 2 del programa 612.60, Despeses diverses, al capítol 4 del programa 221.30, Agència Valenciana de Seguretat i Resposta a les Emergències, i al capítol 7 del programa 125.10, Administració local i organització territorial del Consell, per import global de 7.943.997,85 euros. Expedient 06.010/19-023.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8514

Data del DOGV
:   26-03-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/2957


Data del document
:   15-03-2019

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 15 de març de 2019, del Consell, pel qual s'autoritza determinada transferència de crèdit del capítol 2 del programa 612.60, Despeses diverses, al capítol 4 del programa 221.30, Agència Valenciana de Seguretat i Resposta a les Emergències, i al capítol 7 del programa 125.10, Administració local i organització territorial del Consell, per import global de 7.943.997,85 euros. Expedient 06.010/19-023. [2019/2957]  
  
Per Resolució de 28 de desembre de 2018, de la Presidència de la Generalitat, es van convocar per a l'exercici 2019, ajudes destinades a municipis i entitats locals menors de la Comunitat amb població inferior a 50.000 habitants per a finançar actuacions que faciliten la millora de l'accessibilitat de les cases consistorials i altres edificis municipals, mitjançant l'eliminació de barreres arquitectòniques. Aquestes ajudes ascendien a un import de 4.000.000 euros amb càrrec a la línia de subvenció de concurrència competitiva S0712, «Ajudes destinades a afavorir l'accés als edificis municipals», del capítol 7 del programa 125.10, Administració local i organització territorial del Consell. Atès que determinades subvencions de l'exercici 2018 en aquesta matèria, han de ser abonades a càrrec del pressupost vigent per import d'1.041.265,85 euros i amb la finalitat de mantindre l'import inicial assignat a la convocatòria d'enguany, es proposa incrementar l'esmentada línia de subvenció, del programa 125.10 per import d'1.041.265,85 euros.  
  
Alhora, es planteja la necessitat d'incrementar la línia de transferència X0706, «Finançament Agència Valenciana de Seguretat i Resposta a les Emergències», del capítol 4 del programa 221.30 per import de 6.902.732,00 euros, amb la finalitat d'incrementar el capítol 2 del programa 221.10, Emergències, protecció civil i extinció d'incendis, de l'esmentat organisme autònom, conseqüència del reconeixement d'obligacions pendents de 2018 i la disminució del pressupost operatiu en matèria d'emergències en el tràmit d'aprovació dels pressupostos de 2019.  
L'existència de disponibilitats de crèdit en el capítol 2 del programa 612.60, Despeses diverses, permet, per mitjà de la seua transferència, donar cobertura als increments de crèdit esmentats.  
A aquest efecte i en virtut del que es disposa en els articles 21, 23 i 26 de la Llei 28/2018, de 28 de desembre, de pressupostos de la Generalitat per a l'exercici 2019, a proposta del conseller d'Hisenda i Model Econòmic, el Consell, prèvia deliberació, en la reunió de 15 de març de 2019,  
  
  
ACORDA  
  
Primer  
Autoritzar una minoració de crèdit en l'aplicació 20.36.43.476.77.2 per import de 7.943.997,85 euros.  
  
Segon  
Autoritzar un increment de crèdit en l'aplicació 29.96.32.723.03.0 per import d'1.041.265,85 euros destinats a incrementar, en l'annex de subvencions i transferències de capital del programa 125.10, Administració local i organització territorial del Consell, la dotació de la línia de concurrència competitiva S0712, segons el següent detall:  
  
  
Codi Denominació Dotació anterior Modificació Dotació actual  
S0712 Ajudes destinades a afavorir l'accés als edificis municipals  
 4.000.000,00 1.041.265,85 5.041.265,85  
  
  
Tercer  
Autoritzar un augment de crèdit en l'aplicació 89.10.76.671.17.6 per import de 6.902.732 euros, destinat a incrementar, en l'annex de transferències corrents del programa 221.30, Agència Valenciana de Seguretat i Resposta a les Emergències, la dotació de la línia X0706, segons el següent detall:  
  
Codi Denominació Dotació anterior Modificació Dotació actual  
X0706 Finançament Agència Valenciana de Seguretat i Resposta a les Emergències 35.397.714,00 6.902.732,00 61.801.156  
  
  
Quart  
Com a conseqüència de l'increment de crèdit de la línia de transferència X0706, s'autoritza la modificació del pressupost de l'Agència Valenciana de Seguretat i Resposta a les Emergències, de la forma que figura a continuació:  
1) Incrementar el pressupost d'ingressos, en l'aplicació pressupostària 68.26.14.289.41 per import de 6.902.732 euros.  
2) Incrementar el pressupost de despeses, en l'aplicació pressupostària 77.20.83.918.15.4 per import de 6.902.732 euros.  
  
València, 15 de març de 2019  
  
La consellera secretària,  
MÓNICA OLTRA JARQUE